
                                           PARLAMENTUL ROMÂNIEI

                                              CAMERA DEPUTAŢILOR
	         COMISIA JURIDICĂ, 
DE DISCIPLINĂ ŞI IMUNITĂŢI                           
	                           Bucureşti, 09.05.2011      

                           PL.x 194/2011                    


AVIZ
asupra proiectului de Lege privind aprobarea Ordonanţei de urgenţă a Guvernului nr.15/2011 pentru modificarea şi completarea unor acte normative
         În conformitate cu prevederile art. 95 şi 115 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, în procedură de urgenţă, cu proiectul de Lege privind aprobarea Ordonanţei de urgenţă a Guvernului nr.15/2011 pentru modificarea şi completarea unor acte normative, trimis cu adresa nr. PL.x 194 din 26 aprilie 2011 şi înregistrat cu nr. 31/337 din 27 aprilie 2011.
        Conform dispoziţiilor art.75 alin.(1) din Constituţia României, republicată şi ale art. 92 alin.(9) pct.1 din Regulamentul Camerei Deputaţilor, republicat, Camera Deputaţilor este Cameră decizională.
      Proiectul de lege are ca obiect de reglementare aprobarea Ordonanţei de urgenţă a Guvernului nr.15/2011 pentru modificarea şi completarea unor acte normative, care prevede autorizarea Ministerului Finanţelor Publice să introducă in structura bugetului Ministerului Transporturilor şi Infrastructurii sume necesare care să includă şi suplimentări efectuate în 2011, până la data intrării în vigoare a ordonanţei susmenţionate. De asemenea, se introduc măsuri ex-ISPA a căror perioadă de exigibilitate a cheltuielilor, care au fost prevăzute în Memorandumurile de finanţare, a expirat şi pentru care se acordă o perioadă de graţie de 12 luni, pentru asigurarea funcţionalităţii investiţiilor şi finalizarea lucrărilor şi proiectelor ex-ISPA din surse naţionale.
        Potrivit prevederilor art. 61 din Regulamentul Camerei Deputaţilor, republicat, Comisia juridică, de disciplină şi imunităţi a dezbătut proiectul de lege în şedinţa din 3 mai 2011.                                                    

         Membrii comisiei au examinat proiectul de lege supus avizării, expunerea de motive, avizul favorabil al Consiliului Legislativ nr. 193 din 25 februarie 2011.                                      

        În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea favorabilă a proiectului de lege.
        În raport cu obiectul şi conţinutul reglementării, proiectul de lege face parte din categoria legilor ordinare.      
         PREŞEDINTE,                                                            SECRETAR,

               Daniel BUDA                                                    Gabriel ANDRONACHE
Consilier, Ciprian Bucur

